460.25 ORDNI DWAR L-OBBLIGI INTERNAZZJONALI TA’ MANTENIMENT L-AVVIŻ LEGALI 452 tal-2011. L-AVVIŻ LEGALI 452 tal-2011. 1. Titolu. It-titolu ta’ dan l-ordni hu l-Ordni dwar l-Obbligi Internazzjonali ta’ Manteniment. 2. Dan l-ordni jimplimenta d-dispożizzjonijiet rilevanti tar-Regolament tal-Kunsill (KE) Nru 4/2009 tat-18 ta’ Diċembru 2008 dwar il-ġurisdizzjoni, il-liġi applikabbli, ir-rikonoxximent u l-eżekuzzjoni tad-deċiżjonijiet u l-kooperazzjoni f’materji relatati ma’ obbligi ta’ manteniment. Tifsir. 3. F’dan l-ordni, kemm-il darba r-rabta ta’ kliem ma tkunx teħtieġ xort’oħra- " il-Ministru " tfisser il-Ministru responsabbli għall-ġustizzja; " ir-Regolament tal-KE" tfisser ir-Regolament tal-Kunsill (KE) Nru 4/2009 tat-18 ta' Diċembru 2008 dwar il-ġurisdizzjoni, il-liġi applikabbli, ir-rikonoxximent u l-eżekuzzjoni tad-deċiżjonijiet u l-kooperazzjoni f’materji relatati ma’ obbligi ta’ manteniment. 4. Awtorità ċentrali. Il-funzjonijiet taħt ir-Regolament tal-KE għandhom jitwettqu mid-Direttur responsabbli għal welfare bħala awtorità ċentrali u għandu jirċievi u jittrasmetti applikazzjoni għal dikjarazzjoni ta’ forza eżekuttiva ta’ liġi taħt l-Artikolu 27 tar-Regolament tal-KE. 5. (1) Il-Qorti Ċivili (Sezzjoni tal-Familja) għandu jkollha l-kompetenza li tistabbilixxi - (a) il-kwistjoni tar-rifjut jew sospenzjoni ta’ infurzar taħt l-Artikolu 21 tar-Regolament tal-KE; u (b) applikazzjoni għal dikjarazzjoni ta’ forza eżekuttiva ta’ liġi taħt l-Artikolu 27 tar-Regolament tal-KE. (2) Meta l-Qorti Ċivili (Sezzjoni tal-Familja) tkun iddeċidiet li tagħrif ta’ deċiżjoni jew tiddikjara deċiżjoni bħala li din tista’ tkun infurzata, dik id-deċiżjoni-(a) għandu jkollha l-istess saħħa u effett daqs likieku kienet oriġinarjament ingħatat mill-Qorti Ċivili (Sezzjoni tal-Familja); u (b) tista’ tkun infurzata bl-istess moddaqs li kieku d-deċiżjoni kienet oriġinarjament ingħatat mill-Qorti Ċivili (Sezzjoni tal-Familja). (3) Għall-finijiet ta’ dan l-artikolu, "deċiżjoni" għandha l-istess tifsira kif mogħtija lilha fil-paragrafu 1 tal-Artikolu 2.1 tar-Regolament tal-KE. 6. Proċedura ta’ reviżjoni. (1) Il-konvenut li jkun wettaq il-kriterji stabbiliti bl-Artikolu 19.1 tar-Regolament tal-KE jista’ jagħmel rikors lill-Qorti Ċivili (Sezzjoni tal-Familja) għall-reviżjoni fit-terminu stipulat bl-Artikolu 19.2 tar-Regolament tal-KE. (2) Il-Qorti Ċivili (Sezzjoni tal-Familja) għandha tittratta rikors għall-reviżjoni skond l-Artikolu 19 tar-Regolament tal-KE. 7. (1) Konformement mal-Artikolu 32 tar-Regolament tal-KE, appell minn deċiżjoni tal-Qorti Ċivili (Sezzjoni tal-Familja) taħt l-artikolu 5 ta’ dan l-ordni, għandu jsir fil-Qorti tal-Appell. (2) Appell kontra d-dikjarazzjoni ta’ forza eżekuttiva ta’ liġi għandu jsir fi żmien tletinġurnata min-notifika tad-dikjarazzjoni: Iżda jekk il-parti li jkun qiegħed jintalab kontriha dak l-infurzar tkun soltu toqgħod fi Stat Membru ieħor li ma jkunx dak li fih tkun ingħatat id-dikjarazzjoni ta’ forza eżekuttiva tal-liġi, it-terminu tal-appell għandu jkun ta’ ħamsa u erbgħin ġurnata li jibdew għaddejjin mid-data tan-notifika tad-deċiżjoni. 8. Lingwa ta t-traduzzjoni. (1) Meta xi dokument jew deċiżjoni msemmija fl-Artikoli 20, 28, u 40 tar-Regolament tal-KE jkunu saru f’xi lingwa li ma tkunx il-Malti, għandha tiġi ppreżentata traduzzjoni għall-Ingliż ta’ dak id-dokument jew deċiżjoni skond dawk l-Artikoli. (2) Għall-finijiet tal-Artikolu 59 tar-Regolament tal-KE, il-lingwa li tgħodd għall-awtorità ċentrali għandha tkun il-Malti jew l-Ingliż.